大阪市升格公投

大阪市升格公投選舉喺2015年5月17號舉行，呢次公投係決定大阪市係唔係合併大阪府升格成「大阪都」，做日本第二個都。

喺公投選舉輸咗之後，大阪市長橋下徹話年底任期完咗之後就會退出政壇。

背景
橋下徹喺2011年贏出大阪市長之後，就積極推動改革大阪地方行政體系。大阪市長橋下徹主張嘅「大阪都構想」，係建議將大阪市而家嘅廿四個行政區合併成五個，兼且將大阪市併入大阪府，成為「大阪都」，消除「府政」同「市政」之間嘅雙重行政問題，慳返啲錢。升格做咗「大阪都」之後，重可以提升大阪嘅競爭力，將大阪打造成另一個同東京睇齊嘅國際大都市。

結果
今次係日本歷來最大規模嘅公投，投票率去到六成六，唔少市民擔心合併之後會影響到市政工作，加上重組政府使費龐大，無論係執政自民黨同在野民主黨都反對「大阪都構想」；結果超過七十萬人投咗反對票，比贊成「建都」嘅人只係多出萬幾票，差距唔夠一個百分點；而今次公投結果係具有法律效力，意味著大阪市會繼續維持現狀。

由行政區嚟計嘅投票結果

分析
「大阪都構想」落空，大阪市長橋下徹喺知道公投結果之後就召開記者會，宣布唔再參加下屆市長選舉，今年十二月任期完咗之後就退出政壇。

橋下徹話：「可能部分人係對我本人唔鐘意，亦可能係我對大阪都構想解釋得唔夠清晰；我會留任去到做完市長任期，之後就唔會再參政。」

有分析認為，今次公投除咗決定橋下徹嘅政治命運，首相安倍晉三嘅施政前景亦會受到影響；日本政府計劃喺今年夏天前就要通過允許行使集體自衛權嘅新安保法案同相關修憲程序。但要喺國會攞到超過三分二贊成票先可以修改，所以唔能夠冇咗維新黨嘅支持。分析認為，橋下徹決定退出政壇之後可能會引致維新黨嘅黨勢插水，修憲程序未必能夠咁順利通過。

大阪市廢除公投

攷

類:日本公投選舉
2015年公投